Arsenal f'taqtiegħa biex jiffirmaw lil Martin Odegaard Arsenal jistgħu jkunu f'taqtiegħa ma' tliet clubs oħra tal-Premier League jekk iridu jakkwistaw lil Martin Odegaard bi ftehim permanenti fis-sajf. Il-captain tan-Norveġja ħalla impressjoni mmedjata fl-Emirates sa minn meta ngħaqad b'self mingħand Real Madrid f'Jannar, u l-Gunners huma mifhuma li jżommuh fuq il-kotba tagħhom lil hinn mill-aħħar tal-istaġun. Madankollu, it-team ta' Mikel Arteta qed jiffaċċja l-prospett ta' staġun mingħajr football Ewropew jekk jonqsu milli jirbħu l-Europa League, li jista' jkollu impatt kbir fuq il-pjani tagħhom tas-sajf. Barra minn hekk, tlieta mir-rivali ewlenin ta' Arsenal huma interessati wkoll f'Odegaard, li ġie nfurmat li ma kienx fil-pjani tal-coach Zinedine Zidane. Somma ta' £40 miljun tista' tkun biżżejjed biex Odegaard iħalli l-Bernabeu, minkejja l-klawsola ta' release ta' £300 miljun irrappurtata, iżda l-pagi tiegħu ta' £200k fil-ġimgħa jistgħu wkoll ikunu problematiċi għal Arsenal jekk jonqsu milli jikkwalifikaw għal kompetizzjoni kontinentali. Paris Saint-Germain u Inter Milan ġew ukoll ikkreditati b'interess f'Odegaard, li rreġistra żewġ goals ma' Arsenal matul iż-żmien qasir tiegħu fl-Emirates Stadium.